**JAVNI POZIV DELODAJALCEM ZA PRIJAVO POTREB PO KADROVSKIH ŠTIPENDIJAH**

**V ŠOLSKEM/ŠTUDIJSKEM LETU 2021/2022**

**NAMEN JAVNEGA POZIVA**

- zbrati ponudbo kadrovskih štipendij v Republiki Sloveniji z namenom informiranja učencev, dijakov in študentov o vseh razpoložljivih kadrovskih štipendijah pred izbiro izobraževanja in s tem podporo njihovemu odločanju za izobraževanje glede na potrebe na trgu dela,

- ponuditi delodajalcem enotno oddajanje potreb po kadrovskih štipendistih in promocijo potreb med učenci, dijaki in študenti.

**PRIJAVITELJ**

Potrebo po kadrovskih štipendijah lahko prijavi delodajalec s sedežem na območju Goriške regije, kiželi **prvič podeliti kadrovsko štipendijo v šolskem/študijskem letu 2021/2022.**

Prijava potreb po kadrovskih štipendijah ne zavezuje delodajalca h kasnejši prijavi na Javni razpis sofinanciranja kadrovskih štipendij delodajalcem v okviru REGIJSKE ŠTIPENDIJSKE SHEME GORIŠKA za šolsko/študijsko leto 2021/2022.

**NAČIN PRIJAVE**

Delodajalec oz. njegov pooblaščeni predstavnik prijavi potrebo po kadrovskih štipendijah tako, da izpolni Prilogo 1 -prijavni obrazec, ki je sestavni del tega javnega poziva in je objavljen na spletni strani PRC (www.prc.si).

**Prijavni obrazec (podpisan in žigosan) delodajalci iz Goriške statistične regije pošljejo s priporočeno pošto na naslov: Posoški razvojni center, Trg tigrovcev 1, 5220 Tolmin ali skenirano na elektronski naslov: martina.smolnikar@prc.**

**JAVNA OBJAVA POTREB PO KADROVSKIH ŠTIPENDIJAH**

Prijavitelj se lahko odloči za javno objavo potrebe po kadrovskih štipendijah. Javno bomo objavili prijavljeno potrebo po kadrovskem štipendiranju samo v primeru, če delodajalec na prijavnem obrazcu označi možnost, da želi javno objavo.

V tem primeru se bodo prijavljene potrebe po kadrovskih štipendijah objavile na spletni strani **Javnega štipendijskega, razvojnega, invalidskega in preživninskega sklada RS** (v nadaljevanju sklad) / [www.jpi-sklad.si](http://www.jpi-sklad.si) / Štipendijski in razvojni sklad / Izmenjevalnica, in na spletni strani PRC

Če delodajalec na prijavnem obrazcu označi, da ne želi javne objave, se bo prijavljena potreba samo evidentirala na PRC in skladu, ne bo pa javno objavljena.

Rok prijave: 30.9.2021

**DODATNE INFORMACIJE** lahko dobite na Posoškem razvojnem centru, v okviru Regijske štipendijske sheme na tel. številki: 05 384 18 84.

Tolmin 30.11.2020 Odgovorna oseba

 Direktor: Simon Škvor